Diari Oficial de la Generalitat Valenciana


Sumari del DOGV 6215, del 26-02-2010 (2010/1806)

RESOLUCIÓ de 4 de febrer de 2010, del director general de Cohesió Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc d'Intervenció de l'Entitat Metropolitana de Servicis Hidràulics.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/1806


Data del document
:   04-02-2010

Organisme emissor
:   Conselleria de Solidaritat i Ciutadania

Tipus de document
:   Resolució

Descriptors 

:   * concurs administratiu

RESOLUCIÓ de 4 de febrer de 2010, del director general de Cohesió Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc d'Intervenció de l'Entitat Metropolitana de Servicis Hidràulics. [2010/1806]  
Efectuada pel president de l'entitat Metropolitana de Servicis Hidràulics la convocatòria per a la provisió pel sistema de lliure designació del lloc d'Intervenció i aprovades les seues bases per mitjà de la Resolució núm. 425/09 de data 18 de desembre de 2009, de conformitat amb el que disposa la disposició addicional segona, apartat 5.2 de la Llei 7/2007, de 12 d'abril, de l'Estatut Bàsic de l'Empleat Públic; l'article 28 del Reial Decret 1732/1994, de 29 de juliol; i l'article 3.1 del Decret 159/1997, de 29 d'abril del Govern Valencià, resolc:  
Primer  
Donar publicitat a la convocatòria per a la provisió pel sistema de lliure designació del lloc d'Intervenció, i a les bases que han de regir-la i que es relacionen en l'annex d'esta resolució.  
Segon  
La convocatòria i les bases a què es referix esta resolució podran ser impugnades a partir de la publicació del seu extracte en el Butlletí Oficial de l'Estat, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, així com el que disposa la Llei 29/1998, de 13 de juliol, reguladora de la Jurisdicció Contenciosa Administrativa.  
València, 4 de febrer de 2010.- El director general de Cohesió Territorial: Vicente Saurí Martí.  
ANNEX  
Bases que han de regir la convocatòria per a la provisió reglamentària del lloc de treball d'Intervenció de l'Entitat Metropolitana de Servicis Hidràulics entre funcionaris amb habilitació de caràcter estatal, subescala d'Intervenció Tresoreria, categoria superior  
I. Objecte  
Estes bases tenen com a objecte regir la convocatòria que s'ha d'efectuar per la Presidència de l'entitat Metropolitana de Servicis Hidràulics per a cobrir, pel sistema previst en l'apartat 5.2 de la disposició addicional segona de la Llei 7/2007, de 12 d'abril, de l'Estatut Bàsic de l'Empleat Públic, i arts. 27 i següents del Reial Decret 1732/94, de 29 de juliol, sobre Provisió de Llocs de Treball dels Funcionaris amb Habilitació de Caràcter Estatal, segons redacció atorgada pel Reial Decret 834/2003, de 27 de juny (BOE de 9 de juliol); del següent lloc reservat a funcionari amb habilitació de caràcter estatal:  
Denominació  
Interventor  
Classe  
Primera  
II. Característiques del lloc  
1. El lloc a cobrir es troba inclòs en la relació de llocs de treball aprovada per l'Assemblea de l'entitat Metropolitana de Servicis Hidràulics en data 1 de febrer de 2008 i publicada en el Butlletí Oficial de la Província de València núm. 56, de 6 de març de 2008.  
2. El complement de destí assignat al dit lloc és el corresponent al nivell 30 i el seu sistema de provisió, el de lliure designació, extrems recollits en la referida relació de llocs.  
3. El complement específic anual fixat per al lloc està concretat per a 2009 en 47.989'91 €.  
III. Requisits  
1. Serà requisit per a concórrer a la convocatòria i poder exercir el lloc, cas de ser nomenat, estar integrat en la subescala d'Intervenció Tresoreria, categoria superior.  
2. No obstant això, també podran concórrer els funcionaris no integrats en atenció a allò que s'ha prescrit per la disposició transitòria primera, núm. 2.e) del Reial Decret 1174/87, de 18 de setembre, sobre Règim Jurídic dels Funcionaris amb Habilitació de Caràcter Estatal.  
IV. Convocatòria  
1. La convocatòria serà aprovada per la Presidència de l'entitat Metropolitana de Servicis Hidràulics i remesa a l'administració autonòmica, per a la seua publicació íntegra en el Diari Oficial de la Comunitat Valenciana i remissió a la Direcció General de Cooperació Local del Ministeri de Política Territorial, qui disposarà la publicació en extracte de la convocatòria en el Butlletí Oficial de l'Estat.  
V. Sol·licituds  
1. Les sol·licituds es dirigiran a la Presidència de l'entitat Metropolitana de Servicis Hidràulics, dins dels quinze dies naturals següents al de la publicació de l'extracte de la convocatòria en el Butlletí Oficial de l'Estat.  
2. A més del contingut mínim previst en l'article 70.1 de la Llei 30/92 del Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el sol·licitant així com el seu destí.  
3. A la instància s'adjuntarà la documentació que, a juí del sol·licitant, es considere pertinent amb vista a demostrar la seua idoneïtat per a ocupar el lloc convocat.  
VI. Nomenament  
1. Una vegada conclòs el termini de presentació de sol·licituds i amb els informes previs de Secretaria i altres que considere demanar la Presidència de l'entitat Metropolitana de Servicis Hidràulics procedirà, si és el cas, i després de la constatació de la concurrència dels requisits exigits en estes bases, a dictar l'acord corresponent en el termini d'un mes.  
2. L'acord serà prou motivat i recollirà, en tot cas, la concurrència dels requisits exigits així com els criteris aplicats sobre la idoneïtat de l'aspirant nomenat. Del referit acord es donarà compte a l'Assemblea de l'entitat Metropolitana i trasllat a la Direcció General de Cohesió Territorial de la Generalitat i a la Direcció General de Cooperació Local del Ministeri de Política Territorial, òrgan al qual correspondrà l'anotació en el registre corresponent i la seua publicació en el Butlletí Oficial de l'Estat.  
VII. Presa de possessió  
Els terminis de possessió seran els mateixos que els establits per als funcionaris amb habilitació estatal nomenats en virtut del procediment de concurs, recollits en l'article 23 del Reial Decret 1732/1994, de 29 de juliol.  
VIII. Normativa supletòria  
En el allò no previst per les presents bases, s'aplicarà el capítol V del Reial Decret 1732/94, de 29 de juliol i les prescripcions corresponents del Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat, aprovat per Reial Decret 364/95, de 10 de març.  
IX. Impugnació  
Contra estes bases, que són definitives en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, podran els interessats interposar un dels recursos següents:  
A) Amb caràcter potestatiu, recurs de reposició, davant del mateix òrgan que va dictar l'acte recorregut, en el termini d'un mes a comptar des de l'endemà de la publicació en extracte de la convocatòria en el Butlletí Oficial de l'Estat.  
Si transcorreguera un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i interposar recurs contenciós administratiu, davant del Jutjat contenciós administratiu valència, en el termini de 6 mesos.  
B) Recurs contenciós administratiu davant del Jutjat contenciós administratiu de València, dins del termini de 2 mesos des de l'endemà de la publicació en extracte de la convocatòria en el Butlletí Oficial de l'Estat.  
Tot això, de conformitat amb el que establixen els articles 116 i 117 de la Llei de Règim Jurídic de les Administracions Públiques i del Procediment Administratiu Comú i art. 46.1 de la Llei de la Jurisdicció Contenciosa Administrativa i, sense perjuí que es puga exercitar qualsevol altre recurs o acció que s'estime procedent.